
APARATUL DE SPECIALITATE AL PRIMARULUI
SERVICIUL JURIDIC
[bookmark: _Hlk243311508]NR. 59726/19.10.2026


În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ,
formulăm:
RAPORT DE SPECIALITATE
la proiectul de hotărâre pentru stabilirea unor tarife distincte și aprobarea ajustării tarifelor, din Contractul de delegare a gestiunii serviciului public de salubrizare în municipiul Satu Mare prin concesiune de servicii nr. 145 din 2023 


Proiectul de hotărâre se întemeiază, din punct de vedere juridic, pe următoarele prevederi:
· Legea serviciilor comunitare de utilităţi publice nr. 51/2006, republicată, cu modificările şi completările ulterioare:
· art. 1 alin. (2) lit. e) “(2) În înţelesul prezentei legi, serviciile comunitare de utilităţi publice, denumite în continuare servicii de utilităţi publice, sunt definite ca totalitatea activităţilor reglementate prin prezenta lege şi prin legi speciale, care asigură satisfacerea nevoilor esenţiale de utilitate şi interes public general cu caracter social ale colectivităţilor locale, cu privire la: … e) salubrizarea localităţilor;”
· art. 2 lit. o) şi p): „o) stabilirea preţurilor şi tarifelor - operaţiunea de stabilire a structurii şi nivelurilor preţurilor şi tarifelor iniţiale, după caz, pentru serviciile de utilităţi publice, pe baza metodologiei de calcul al preţurilor şi tarifelor, elaborată şi aprobată de autoritatea de reglementare competentă; p) ajustarea preţurilor şi tarifelor - operaţiunea de corelare a nivelurilor preţurilor şi tarifelor stabilite anterior, cu evoluţia generală a preţurilor şi tarifelor din economie, pe baza metodologiei de calcul al nivelului preţurilor şi tarifelor existente, elaborată şi aprobată de autoritatea de reglementare competentă;”
· art. 8 alin. (3) lit. k): „În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu: ... k)aprobarea stabilirii, ajustării sau modificării preţurilor şi tarifelor, după caz, în condiţiile legii speciale, cu respectarea normelor metodologice/procedurilor elaborate şi aprobate de autorităţile de reglementare competente;
· art. 9 alin. (2) lit. d): „Raporturile juridice dintre autorităţile administraţiei publice locale şi operatori, stabilite în baza prevederilor prezentei legi, sunt supuse normelor juridice de drept public sau privat, după caz. În vederea îndeplinirii obligaţiilor prevăzute la alin. (1) autorităţile administraţiei publice locale au, în relaţia cu operatorii serviciilor de utilităţi publice, următoarele drepturi: “d) să aprobe stabilirea, ajustarea sau, după caz, modificarea preţurilor şi tarifelor serviciilor de utilităţi publice propuse de operatori, în baza metodologiilor elaborate de autorităţile de reglementare potrivit competenţelor acordate acestora prin legea specială;
· art. 43 alin. (2), (4) şi (5): „ (2) Veniturile operatorilor se constituie prin încasarea de la utilizatori, sub formă de preţuri sau tarife, a sumelor reprezentând contravaloarea serviciilor furnizate/prestate şi, după caz, din alocaţii bugetare, cu respectarea următoarelor principii: 
a) [bookmark: do|caV|ar43|al2|lia]asigurarea autonomiei financiare a operatorului;
b) [bookmark: do|caV|ar43|al2|lib]asigurarea rentabilităţii şi eficienţei economice;
c) [bookmark: do|caV|ar43|al2|lic]asigurarea egalităţii de tratament al serviciilor de utilităţi publice în raport cu alte servicii publice de interes general;
d) [bookmark: do|caV|ar43|al2|lid:245][bookmark: do|caV|ar43|al2|lid]recuperarea în totalitate de către operatori a costurilor furnizării/prestării serviciilor, cu excepţia situaţiilor în care aceştia furnizează/prestează serviciile de utilităţi publice în baza unui contract de concesiune. … (4) Stabilirea, ajustarea şi modificarea preţurilor şi tarifelor serviciilor de utilităţi publice se fac cu respectarea metodologiilor elaborate de autorităţile de reglementare competente. (5) Preţurile şi tarifele pentru plata serviciilor de utilităţi publice se propun de operatori şi se stabilesc, se ajustează sau se modifică prin hotărâri ale autorităţilor deliberative ale unităţilor administrativ-teritoriale ..., în condiţiile legilor speciale, cu respectarea metodologiilor elaborate de autoritatea de reglementare competentă.”

· Legea serviciului de salubrizare a localităţilor nr. 101/2006, republicată, cu modificările şi completările ulterioare:
· Art. 2 alin. (3) lit. a), j), k), l):
[bookmark: do|caI|ar2|al3]“(3) Serviciul de salubrizare cuprinde următoarele activităţi:
a) [bookmark: do|caI|ar2|al3|lia]colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat; …
[bookmark: do|caI|ar2|al3|lib][bookmark: do|caI|ar2|al3|lic][bookmark: do|caI|ar2|al3|lid][bookmark: do|caI|ar2|al3|lie][bookmark: do|caI|ar2|al3|lii][bookmark: do|caI|ar2|al3|lij]j) eliminarea, prin depozitare, a deşeurilor reziduale, a deşeurilor stradale, a deşeurilor de pământ şi pietre provenite de pe căile publice, a reziduurilor rezultate de la instalaţiile de tratare a deşeurilor municipale, precum şi a deşeurilor care nu pot fi valorificate provenite din activităţi de reamenajare şi reabilitare interioară şi/sau exterioară a locuinţelor la depozitele de deşeuri nepericuloase;
[bookmark: do|caI|ar2|al3|lik]k) măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare;
[bookmark: do|caI|ar2|al3|lil]l) curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ;”
· art. 6 alin. (1) lit. n):  “(1) Autorităţile administraţiei publice locale ale unităţilor administrativ-teritoriale au competenţe exclusive în ceea ce priveşte organizarea, atribuirea, coordonarea şi controlul activităţilor de salubrizare desfăşurate în aria teritorială de competenţă a acestora şi exercită următoarele atribuţii:... n) aprobarea stabilirii, ajustării sau modificării tarifelor activităţilor de salubrizare, inclusiv a tarifelor distincte pentru gestionarea fracţiunilor de deşeuri municipale colectate separat, în conformitate cu normele metodologice elaborate şi aprobate de A.N.R.S.C.;...”
· art. 9 alin. (1) lit. g): „În exercitarea prerogativelor acordate prin prezenta lege, autorităţile administraţiei publice locale au, faţă de operatorul serviciului de salubrizare, următoarele obligaţii: … g) să aprobe ori să reducă/să refuze justificat, prin hotărâre, nivelul tarifelor activităţilor de salubrizare solicitate de operator;…” 
· art. 29 alin. (2) lit. c): „Operatorii, în conformitate cu prevederile legale, au dreptul la: … c) ajustarea tarifului în raport cu evoluţia generală a preţurilor şi tarifelor din economie;”
· art. 34: “Finanţarea cheltuielilor de funcţionare, reabilitare şi dezvoltare a serviciului de salubrizare şi a cheltuielilor de investiţii pentru realizarea infrastructurii aferente acestuia se face cu respectarea legislaţiei în vigoare privind finanţele publice locale, în ceea ce priveşte iniţierea, fundamentarea, promovarea şi aprobarea investiţiilor publice, a principiilor prevăzute la art. 43 alin. (2) din Legea nr. 51/2006, republicată, cu modificările şi completările ulterioare, precum şi a următoarelor principii: a) recuperarea integrală de către operatori, prin tarife, taxe de salubrizare sau, după caz, subvenţii de la bugetul local, a costurilor de operare şi a investiţiilor pentru înfiinţarea, reabilitarea şi dezvoltarea sistemelor de salubrizare; b) menţinerea echilibrului contractual.”
· Art. 43 alin. (1): „Stabilirea, ajustarea sau modificarea tarifelor pentru activităţile de salubrizare prevăzute la art. 2 alin. (3) se face pe baza fişelor de fundamentare pe elemente de cheltuieli întocmite de către operatori, în conformitate cu normele metodologice elaborate şi aprobate de A.N.R.S.C.”
· Art. 43 alin. (2): „Tarifele pentru activităţile de salubrizare prevăzute la art. 2 alin. (3) lit. a) şi c)-j) se fundamentează numai pe baza cheltuielilor aferente activităţii respective, fără a se include, în structura pe elemente de cheltuieli a tarifului, cheltuielile cu prestarea altor activităţi de salubrizare desfăşurate de operatori pe fluxul deşeurilor municipale şi valoarea contribuţiei pentru economia circulară.”
· art. 43 alin. 3: „(3) Tarifele pentru activităţile de salubrizare prevăzute la art. 2 alin. (3) lit. b) şi k)-m) se fundamentează, prin includerea în structura pe elemente de cheltuieli, a cheltuielilor aferente activităţii respective, precum şi a cheltuielilor cu prestarea altor activităţi de salubrizare desfăşurate de operatori pe fluxul deşeurilor municipale. Valoarea contribuţiei pentru economia circulară se evidenţiază distinct, alături de tarif, pe factura emisă de operator către autoritatea administraţiei publice locale sau, după caz, către asociaţia de dezvoltare intercomunitară. Valoarea contribuţiei pentru economia circulară se evidenţiază distinct, alături de tarif, pe factura emisă de operator către autoritatea administraţiei publice locale sau, după caz, către asociaţia de dezvoltare intercomunitară.”
· Art. 43 alin. (6) şi (7): „(6) Ajustarea sau modificarea ulterioară a tarifelor se aprobă de către autorităţile deliberative ale administraţiei publice locale ..., în baza fişelor de fundamentare pe elemente de cheltuieli întocmite de către operatori, în conformitate cu normele metodologice elaborate şi aprobate de A.N.R.S.C. Autoritatea deliberativă a unităţii/subdiviziunii administrativ-teritoriale ... are competenţe exclusive să aprobe stabilirea, ajustarea sau modificarea tarifelor pentru activităţile de salubrizare prevăzute la art. 2 alin. (3) lit. k)-m), desfăşurate de operatori pe căile publice şi la obiectivele din proprietatea publică.”
· Art. 47 alin. (1), (2) şi (3): „(1) Hotărârea de aprobare a tarifelor adoptată de către autoritatea deliberativă a administraţiei publice locale sau, după caz, de adunarea generală a asociaţiei de dezvoltare intercomunitară constituie temei legal pentru emiterea facturii de către operator, fără a fi necesară încheierea vreunui act adiţional la contractul de delegare şi/sau la contractul de prestare a serviciului de salubrizare. (2) În modalitatea de plată prin tarif, operatorul care are raporturi contractuale cu utilizatorii facturează toţi utilizatorii cu contravaloarea fiecărei activităţi de salubrizare desfăşurate de operatori pe fluxul deşeurilor municipale, calculată pe baza tarifului aprobat pentru fiecare operator în parte, precum şi cu contravaloarea aferentă contribuţiei pentru economia circulară, calculată pe baza indicatorului de performanţă al fiecărei activităţi de salubrizare.
[bookmark: do|caVI|si3|ar47|al3](3) În situaţia de la alin. (2), autorităţile administraţiei publice implicate … au obligaţia să furnizeze operatorului/operatorilor care se află în raporturi contractuale cu utilizatorii nivelul tuturor tarifelor aprobate celorlalţi operatori, inclusiv valoarea fiecărei contribuţii cu economia circulară ce urmează a fi facturate utilizatorilor şi, după aprobare, valoarea reducerii facturii pentru utilizatorii casnici din sumele încasate de la organizaţiile care implementează răspunderea extinsă a producătorilor.”

· [bookmark: do|arV|al2][bookmark: do|arV|al3]art. 17 alin. (5) lit. f) și i) din Ordonanța de Urgență nr. 92/2021 privind regimul deşeurilor, cu modificările și completările ulterioare: „(5) Autorităţile administraţiei publice locale ale unităţilor administrativ-teritoriale sau, după caz, subdiviziunile administrativ-teritoriale ale municipiilor, respectiv asociaţiile de dezvoltare intercomunitară ale acestora, după caz, au următoarele obligaţii: … f) să includă în caietele de sarcini şi în contractele de delegare a gestiunii serviciului de salubrizare, în aplicarea principiilor prevăzute la art. 3 din Legea serviciului de salubrizare a localităţilor nr. 101/2006, republicată, cu modificările şi completările ulterioare, tarife distincte pentru activităţile desfăşurate de operatorii de salubrizare pentru gestionarea deşeurilor prevăzute la lit. a), respectiv pentru gestionarea deşeurilor, altele decât cele prevăzute la lit. a); … i) să stabilească şi să aprobe pentru beneficiarii serviciului de salubrizare taxe/tarife distincte pentru gestionarea deşeurilor prevăzute la lit. a), respectiv pentru gestionarea deşeurilor, altele decât cele prevăzute la lit. a), şi sancţiuni aplicabile în cazul în care beneficiarul serviciului nu separă în mod corespunzător fluxurile de deşeuri stabilite prin Legea serviciului de salubrizare a localităţilor nr. 101/2006, republicată, cu modificările şi completările ulterioare;”
· Ordinul ANRSC nr. 640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare: 
· [bookmark: do|caI|si3|ar4|pa1][bookmark: do|caI|si3|ar4|lia][bookmark: do|caI|si3|ar4|lic][bookmark: do|caI|si3|ar4|lid]art. 4 lit. b), c) şi n): “În înţelesul prevederilor din prezentele norme metodologie, termenii şi noţiunile utilizate au următoarea semnificaţie: … b) stabilirea tarifelor - operaţiunea de stabilire a structurii şi nivelurilor tarifelor iniţiale, pentru activităţile specifice serviciului de salubrizare, pe baza metodologiei de calcul din prezentele norme metodologice;c) ajustarea tarifelor - operaţiunea de corelare a nivelurilor tarifelor aprobate anterior, cu evoluţia indicelui preţurilor de consum total pe economie comunicat de către Institutul Naţional de Statistică, pe baza metodologiei de calcul din prezentele norme metodologice; … n) parametru de ajustare - indicator la modificarea căruia se ajustează periodic tarifele. Pentru activităţile specifice serviciului de salubrizare, parametrul de ajustare este indicele preţurilor de consum total pe economie comunicat de Institutul Naţional de Statistică;”
· art. 5 alin. (1) lit. a): “Operatorii care desfăşoară activităţi pe fluxul deşeurilor municipale fundamentează corespunzător activităţii prestate, următoarele tarife: a) pentru activitatea de colectarea separată şi transportul separat al deşeurilor municipale:
(i) tarif pentru colectarea separată şi transportul separat al deşeurilor de hârtie, metal, plastic şi sticlă din deşeurile municipale – Tcs reciclabile;
(ii) tarif pentru colectarea separată şi transportul separat al deşeurilor reziduale, inclusiv a reziduurilor menajere şi similare şi al altor deşeuri colectate separat decât cele de hârtie, metal, plastic şi sticlă - Tcs reziduale,
(iii) tarif pentru colectarea separată şi transportul separat al biodeşeurilor din deşeurile municipale - Tcs biodeşeuri, din momentul în care este implementat sistemul de colectare separate şi de transport separat al biodeşeurilor către instalaţiile de compostare, instalaţiile de digestie anaerobă şi/sau instalaţiile integrate de tratare a deşeurilor;”
· art. 10: „Autorităţile administraţiei publice locale ale unităţilor ... administrativ-teritoriale sau, după caz, asociaţiile de dezvoltare intercomunitară adaptează corespunzător denumirea tarifelor din fişele de fundamentare existente în conformitate cu denumirea tarifelor prevăzută la art. 5 şi 7 din prezentele norme metodologice.”
· Art. 29 – 32 care reglementează modalitatea stabilirii tarifelor pentru activităţile specifice serviciului de salubrizare
· art. 33 – 35 care reglementează modalitatea de ajustare a tarifelor pentru activităţile specifice serviciului de salubrizare;
· art. 54 şi art. 57 cu privire la procedura de aprobare a stabilirii, ajustării sau modificării tarifelor pentru activităţile serviciului de salubrizare. 
· Art. 61: „Data intrării în vigoare a tarifelor ... se menţionează în mod obligatoriu în hotărârea de aprobare adoptată de către autoritatea deliberativă a unităţii/subdiviziunii administrativ-teritoriale.”
Conform prevederilor legale de mai sus, precum şi a clauzei art. 8.6. alin. (1) lit. d) coroborate cu art. 14.2 alin. (1) din contractul de delegare a gestiunii serviciului public de salubrizare în municipiul Satu Mare nr. 145-25196/19.04.2023 societatea Florisal S.A. are dreptul la ajustarea tarifelor pentru activităţile specifice serviciului de salubrizare. Consiliul Local, ca autoritate deliberativă a administraţiei publice locale adoptă hotărâri cu privire la aprobarea stabilirii şi ajustării tarifelor, cu respectarea normelor metodologice/procedurilor elaborate şi aprobate de autorităţile de reglementare competente (potrivit art. 2 lit. b) din Legea serviciilor comunitare de utilităţi publice nr. 51/2006,  autoritatea de reglementare competentă este Autoritatea Naţională de Reglementare pentru Serviciile Comunitare de Utilităţi Publice, denumită A.N.R.S.C.).  Odată cu semnarea contractului amintit mai sus, atât Municipiul Satu Mare cât şi operatorul de salubrizare au semnat un angajament de a corela clauzele contractuale cu modificările legislative.
Solicitarea societăţii prestatoare însoţită de memoriul tehnico-economic justificativ, precum şi de fişele de fundamentare a fost analizată,  fundamentarea tehnico-financiară a stabilirii şi ajustării tarifelor fiind realizată prin raportul de specialitate comun al Administratorului public al Municipiului Satu Mare și al Serviciul Ecologie Urbană și Spaţii Verzi nr. 59245/15.10.2026.
Sunt incidente şi prevederile art. 129 alin. (1), alin. (2) lit. d), coroborate cu prevederile alin. (7) lit. i) şi n), art. 139 alin. (3), lit. g) şi art. 196 alin. (1) lit. a) din Ordonanţa de Urgenţă a Guvernului nr. 57/2019 privind Codul administrativ.
În consecinţă, proiectul de hotărâre pentru aprobarea ajustării tarifelor  din  contractul de servicii publice de salubrizare în municipiul Satu Mare 
nr. 336-60748/17.12.2019, se înaintează Consiliului Local al municipiului Satu Mare cu propunere de aprobare.


ŞEF SERVICIU,


Bianca Laura Mustea
Red/dact. BM/2 ex.
2

